**REZOLŪCIJA MSC.263(84)**

**(pieņemta 2008. gada 16. maijā)**

**PĀRSKATĪTIE VEIKTSPĒJAS STANDARTI UN FUNKCIONĀLĀS PRASĪBAS KUĢU TĀLĀS DARBĪBAS IDENTIFIKĀCIJAS UN SEKOŠANAS SISTĒMAI**

KUĢOŠANAS DROŠĪBAS KOMITEJA

ATSAUCOTIES UZ Konvencijas par Starptautisko Jūrniecības organizāciju 28. panta b) punktu par Komitejas funkcijām,

ATSAUCOTIES ARĪ UZ rezolūciju A.886(21) par veiktspējas standartu un tehnisko specifikāciju pieņemšanas un grozīšanas procedūru, ar ko Asambleja noteica, ka veiktspējas standartus un tehniskās specifikācijas, kā arī to grozījumus, pieņem Kuģošanas drošības komiteja,

ATSAUCOTIES ARĪ UZ grozītās 1974. gada Starptautiskās konvencijas par cilvēku dzīvības aizsardzību uz jūras (Konvencija) jauno V/19-1. noteikumu par kuģu tālās darbības identifikācijas un sekošanas sistēmu,

ATSAUCOTIES ARĪ UZ Kuģu tālās darbības identifikācijas un sekošanas sistēmas veiktspējas standartiem un funkcionālajām prasībām (veiktspējas standarti), kas pieņemti ar rezolūciju MSC.210(81) un grozīti ar [rezolūciju MSC.254(83)](file:///J:\\contents.aspx%3Fcategoryid=43835&localekey=en),

ATZĪSTOT arī nepieciešamību pieņemt noteiktus veiktspējas standartu grozījumus,

IZSKATĪJUSI sniegto ieteikumu, savā astoņdesmit ceturtajā sesijā

1. PIEŅEM Pārskatītos veiktspējas standartus un funkcionālās prasības kuģu tālās darbības identifikācijas un sekošanas sistēmai, kas izklāstīti šīs rezolūcijas pielikumā;
2. IESAKA Konvencijas Līgumslēdzējām valdībām nodrošināt, ka:
3. kuģa sistēmas un iekārtas, ko izmanto, lai izpildītu Konvencijas V/19-1. noteikumu, atbilst veiktspējas standartiem, kas nav zemāki par tiem, kuri norādīti šīs rezolūcijas pielikumā;
4. visi Tālās darbības identifikācijas un sekošanas sistēmas (*LRIT*) datu centri un starptautiskā *LRIT* datu apmaiņa atbilst funkcionālām prasībām, kas nav zemākas par tām, kuras noteiktas šīs rezolūcijas pielikumā, un
5. tās nekavējoties iesniedz Organizācijai un *LRIT* datu centriem informāciju, kas nepieciešama, lai izveidotu *LRIT* sistēmu un nodrošinātu tās nepārtrauktu darbību, un atjaunina šādu informāciju vienmēr, kad notiek izmaiņas;
6. VIENOJAS vajadzības gadījumā, ņemot vērā gūto pieredzi, pārskatīt un grozīt pārskatītos veiktspējas standartus un funkcionālās prasības kuģu tālās darbības identifikācijas un sekošanas sistēmai, kas izklāstīti šīs rezolūcijas pielikumā;
7. ATCEĻ [rezolūcijas MSC.210(81)](file:///J:\\contents.aspx%3Fcategoryid=38591&localekey=en) un [MSC.254(83)](file:///J:\\contents.aspx%3Fcategoryid=43835&localekey=en).


PIELIKUMS

**PĀRSKATĪTIE VEIKTSPĒJAS STANDARTI UN FUNKCIONĀLĀS PRASĪBAS KUĢU TĀLĀS DARBĪBAS IDENTIFIKĀCIJAS UN SEKOŠANAS SISTĒMAI**

1. **Pārskats**
   1. Tālās darbības identifikācijas un sekošanas (*LRIT*) sistēma nodrošina kuģu starptautisku identifikāciju un sekošanu.
   2. *LRIT* sistēmā ietilpst kuģa *LRIT* informācijas pārraides iekārta, sakaru pakalpojuma sniedzējs(-i), lietojumprogrammas pakalpojuma sniedzējs(-i), *LRIT* datu centrs(-i), tostarp jebkura saistītā kuģu novērošanas sistēma(-as), *LRIT* datu izplatīšanas plāns un starptautiskā *LRIT* datu apmaiņa. Atsevišķus *LRIT* sistēmas darbības aspektus pārskata vai pārbauda *LRIT* koordinators, kurš rīkojas visu Līgumslēdzēju valdību vārdā. Turpmāk 1. attēlā parādīta *LRIT* sistēmas arhitektūra.

**1. attēls**

***LRIT* sistēmas arhitektūra**



* 1. *LRIT* informācija tiek sniegta Līgumslēdzējām valdībām un meklēšanas un glābšanas dienestiem[[1]](#footnote-1), kas ir tiesīgi saņemt informāciju pēc pieprasījuma ar nacionālo, reģionālo, kooperatīvo un starptautisko *LRIT* datu centru sistēmas starpniecību, vajadzības gadījumā izmantojot starptautisko *LRIT* datu apmaiņu.
  2. Katrai administrācijai jāsniedz *LRIT* datu centram, kuru tā izraudzījusies, to kuģu saraksts, kuri kuģo ar tās karogu un kuriem ir pienākums pārraidīt *LRIT* informāciju, kopā ar citu būtisku informāciju, un izmaiņu gadījumā bez nepamatotas kavēšanās jāatjaunina šādi saraksti. Kuģiem *LRIT* informācija ir jāpārraida to administrācijas izraudzītam datu centram.
  3. Kuģu pienākums nosūtīt *LRIT* informāciju un Līgumslēdzēju valdību un meklēšanas un glābšanas dienestu tiesības un pienākumi saņemt *LRIT* informāciju ir noteikti 1974. gada *SOLAS* konvencijas V/19-1. noteikumā.

1. **Definīcijas**
   1. Ja vien nav skaidri noteikts citādi:
2. "Konvencija" ir 1974. gada Starptautiskā konvencija par cilvēku dzīvības aizsardzību uz jūras un tās grozījumi;
3. "noteikums" ir Konvencijas noteikums;
4. "nodaļa" ir Konvencijas nodaļa;
5. "*LRIT* datu lietotājs" ir Līgumslēdzēja valdība vai meklēšanas un glābšanas (*SAR*) dienests, kas izvēlas saņemt *LRIT* informāciju, ko tas ir tiesīgs saņemt.
6. "Komiteja" ir Kuģošanas drošības komiteja;
7. "ātrgaitas kuģis" ir kuģis atbilstīgi X/1.3. noteikumā minētajai definīcijai;
8. "mobila piekrastes urbšanas platforma" ir mobila piekrastes urbšanas platforma atbilstīgi XI-2/1.1.5. noteikumā minētajai definīcijai;
9. "Organizācija" ir Starptautiskā Jūrniecības organizācija;
10. "kuģu novērošanas sistēma" ir sistēma, ko izveidojusi Līgumslēdzēja valdība vai Līgumslēdzēju valdību grupa, lai novērotu to kuģu kustību, kuriem ir tiesības kuģot ar tās vai to karogiem. Kuģu novērošanas sistēma var arī vākt no kuģiem informāciju, kuru noteikusi tā Līgumslēdzēja valdība(-as), kas to izveidojusi;
11. "*LRIT* informācija" ir informācija, kas noteikta V/19-1.5. noteikumā.
    1. Šajos veiktspējas standartos termins "kuģis" ietver mobilās piekrastes urbšanas platformas un ātrgaitas kuģus, kas noteikti V/19-1.4.1. noteikumā, un tas nozīmē kuģi, kam ir pienākums pārraidīt *LRIT* informāciju.
    2. Terminiem, kas nav citādi noteikti, ir tā pati nozīme, kas tiem piešķirta Konvencijā.
12. **Vispārīgi noteikumi**
    1. Jāņem vērā, ka V/19-1.1. noteikumā paredzēts šādi:

*Nekas šajā noteikumā vai veiktspējas standartos un funkcionālajās prasībās, ko Organizācija pieņēmusi attiecībā uz kuģu tālās darbības identifikācijas un sekošanas sistēmu, neierobežo valstu tiesības, jurisdikciju un pienākumus, kas tām noteikti starptautiskajās tiesībās, jo īpaši tiesisko regulējumu attiecībā uz atklāto jūru, ekskluzīvo ekonomisko zonu, piekrastes ūdeņiem, teritoriālajiem ūdeņiem vai jūras šaurumiem, kas tiek izmantoti starptautiskajā navigācijā, un arhipelāgu jūras ceļiem.*

* 1. *LRIT* sistēmas ekspluatācijā jāievēro starptautiskās konvencijas, līgumi, noteikumi vai standarti, kas paredz navigācijas informācijas aizsardzību.
  2. Šie veiktspējas standarti vienmēr jālasa kopā ar V/19-1. noteikumu un *LRIT* sistēmas tehnisko specifikāciju[[2]](#footnote-2).

1. **Kuģa iekārtas**
   1. Papildus vispārīgajām prasībām, kas noteiktas rezolūcijā A.694(17) par ieteikumiem attiecībā uz vispārējām prasībām kuģu radioiekārtām, kuras ietilpst Pasaules jūras avāriju un drošības sistēmā (*GMDSS*), un elektroniskajiem navigācijas palīglīdzekļiem, kuģa iekārtām ir jāatbilst šādām minimālajām prasībām:
2. tās spēj automātiski un bez cilvēka līdzdalības uz kuģa ik pēc 6 stundām pārraidīt kuģa *LRIT* informāciju *LRIT* datu centram;
3. tās ir iespējams konfigurēt no attāluma, lai nodrošinātu, ka tās pārraida *LRIT* informāciju mainīgos laika intervālos;
4. tās spēj pārraidīt *LRIT* informāciju pēc raidītaicināšanas komandu saņemšanas un
5. tās spēj nodrošināt tiešu saskarni ar kuģa globālās satelītnavigācijas sistēmas iekārtu vai tām ir iekšējā pozicionēšanas funkcija;
6. tām ir iespējama barošana no galvenā un avārijas elektroenerģijas avota[[3]](#footnote-3) un
7. tām ir pārbaudīta elektromagnētiskā savietojamība, ņemot vērā Organizācijas izstrādātos ieteikumus[[4]](#footnote-4).
   1. Papildus 4.1. punktam kuģa iekārtām ir jānodrošina 1. tabulā noteiktā funkcionalitāte.

**1. tabula.**

**NO KUĢA IEKĀRTAS PĀRRAIDĀMIE DATI**

|  |  |
| --- | --- |
| **Parametrs** | **Komentāri** |
| Kuģa iekārta Identifikators | Kuģa iekārtā izmantotais identifikators. |
| Atrašanās vietas dati | Kuģa globālās satelītnavigācijas sistēmas (*GNSS*) atrašanās vieta (ģeogrāfiskais platums un ģeogrāfiskais garums) (pamatojoties uz *WGS* 84 datiem).  *Atrašanās vieta*: iekārtai jāspēj pārraidīt kuģa *GNSS* atrašanās vieta (ģeogrāfiskais platums un ģeogrāfiskais garums) (pamatojoties uz *WGS* 84 datiem) atbilstīgi tam, kā noteikts V/19-1. noteikumā, bez cilvēka līdzdalības uz kuģa.  *Atrašanās vietas ziņojumi pēc pieprasījuma*(1): iekārtai jāspēj reaģēt uz pieprasījumu nosūtīt *LRIT* informāciju bez cilvēka līdzdalības uz kuģa, neatkarīgi no kuģa atrašanās vietas.  *Iepriekš noteikti*(2) *atrašanās vietas ziņojumi*: iekārtai jābūt konfigurējamai no attāluma, lai nodrošinātu, ka tā pārraida *LRIT* informāciju *LRIT* datu centram laika intervālos no 15 minūtēm līdz 6 stundām, neatkarīgi no tā, kur kuģis atrodas, un bez cilvēka līdzdalības uz kuģa. |
| 1. laika zīmogs | Ar *GNSS* atrašanās vietu saistītais datums un laiks(3). Iekārtai jāspēj pārraidīt ar *GNSS* atrašanās vietu saistītais laiks(3) katrā *LRIT* informācijas pārraidē. |
| Piezīmes: | (1) Atrašanās vietas ziņojums pēc pieprasījuma ir *LRIT* informācijas pārraide, pamatojoties uz saņemtu raidītaicināšanas komandu vai uz iekārtas konfigurāciju no attāluma, ko veic, lai informācijas pārraide notiktu pēc laika intervāla, kurš atšķiras no iepriekš iestatītajiem intervāliem.  (2) Iepriekš noteikti atrašanās vietas ziņojumi ir *LRIT* informācijas pārraide iepriekš noteiktos pārraides laika intervālos.  (3) Visi laiki ir jānorāda, pamatojoties uz universālo koordinēto laiku (*UTC*). |

* 1. Kuģa iekārtām ir jāpārraida *LRIT* informācija, izmantojot sakaru sistēmu, kas nodrošina aptvērumu visos rajonos, kuros tiek ekspluatēti kuģi.
  2. Kuģa iekārta ir jāiestata tā, lai tā automātiski pārraidītu kuģa *LRIT* informāciju ar 6 stundu intervālu administrācijas norādītam *LRIT* datu centram, ja vien *LRIT* datu lietotājs, kas pieprasa sniegt *LRIT* informāciju, nenosaka īsāku pārraides intervālu.
     1. Ja kuģim tiek veikti remontdarbi, modifikācijas vai pārveidojumi sausajā dokā vai ostā vai ja kuģis ir ievietots dokos uz ilgu laiku, kapteinis vai administrācija var samazināt *LRIT* informācijas pārraides biežumu līdz vienai pārraidei ik pēc 24 stundām vai uz laiku pārtraukt šādas informācijas pārraidi.

1. **Lietojumprogrammas pakalpojuma sniedzēji**
   1. Lietojumprogrammas pakalpojumu sniedzējam(-iem) (*ASP*), kas sniedz pakalpojumus:
2. nacionālajam *LRIT* datu centram, ir jābūt atzītam Līgumslēdzējā valdībā, kura izveidojusi šo centru;
3. reģionālajam vai kooperatīvajam *LRIT* datu centram, ir jābūt atzītam Līgumslēdzējās valdībās, kuras izveidojušas šo centru; šādā gadījumā Līgumslēdzējām valdībām, kuras izveidojušas šo centru, ir jāvienojas par *ASP* atzīšanas kārtību, un
4. starptautiskajam *LRIT* datu centram, ir jābūt atzītam Komitejā.
   1. Līgumslēdzējām valdībām jāsniedz Organizācijai saraksts ar atzīto *ASP* nosaukumiem un kontaktinformāciju kopā ar informāciju par saistītajiem atzīšanas nosacījumiem un pēc tam bez nepamatotas kavēšanās jāsniedz Organizācijai jaunākā informācija, kad notiek izmaiņas.
      1. Organizācijai ir jāpaziņo visām Līgumslēdzējām valdībām, visiem *LRIT* datu centriem, starptautiskajai *LRIT* datu apmaiņai un *LRIT* koordinatoram informācija, ko tā saņem saskaņā ar 5.2. punktu, un informācija par *ASP*, kuru Komiteja atzinusi pakalpojumu sniegšanai starptautiskajam *LRIT* datu centram, un izmaiņas šādā informācijā.
   2. *ASP* nodrošina šādu funkciju izpildi:
5. nodrošina komunikācijas protokola saskarni starp sakaru pakalpojumu sniedzējiem un *LRIT* datu centru, lai nodrošinātu šādu minimālo funkcionalitāti:
6. kuģa iekārtas attāla integrēšana *LRIT* datu centrā;
7. *LRIT* informācijas pārraides automātiska konfigurēšana;
8. *LRIT* informācijas pārraides intervāla automātiska modificēšana;
9. *LRIT* informācijas pārraides automātiska apturēšana;
10. *LRIT* informācijas pārraide pēc pieprasījuma; un
11. *LRIT* informācijas pārraides automātiska atjaunošana un pārvaldība;
12. jānodrošina integrēta darījumu vadības sistēma *LRIT* informācijas caurlaidspējas un maršrutēšanas uzraudzībai un
13. jānodrošina, ka *LRIT* informācija tiek savākta, saglabāta un maršrutēta uzticamā un drošā veidā.
    1. Ja tiek izmantots *ASP*, tam jāpievieno 2. tabulā norādītie dati katrai *LRIT* informācijas pārraidei.

**2. tabula.**

**DATI, KAS JĀPIEVIENO LIETOJUMPROGRAMMAS PAKALPOJUMA SNIEDZĒJAM UN *LRIT* DATU CENTRĀ**

|  |  |
| --- | --- |
| **Parametri** | **Komentāri** |
| Kuģa identitāte(1) | *IMO* kuģa identifikācijas numurs(1) un *MMSI* kuģim. |
| Kuģa nosaukums | Tā kuģa nosaukums, kurš pārraidījis *LRIT* informāciju angļu valodā, izmantojot 1. latīņu alfabētu un *UTF*-8 kodēšanu. |
| 2. laika zīmogs | Datums un laiks(2), kad *ASP* (ja tādu izmanto) saņem *LRIT* informācijas pārraidi. |
| 3. laika zīmogs | Datums un laiks(2), kad saņemtā *LRIT* informācija tiek pārsūtīta no *ASP* (ja tādu izmanto) atbilstīgajam *LRIT* datu centram. |
| *LRIT* datu centra identifikators | *LRIT* datu centra identitātei jābūt skaidri norādītai, izmantojot unikālo identifikatoru. |
| 4. laika zīmogs | Datums un laiks(2), kad *LRIT* datu centrs saņem *LRIT* informāciju. |
| 5. laika zīmogs | Datums un laiks(2), kad *LRIT* informācijas pārraide no *LRIT* datu centra tiek pārsūtīta *LRIT* datu lietotājam. |
| Piezīmes: | (1) Sk. XI-1/3. noteikumu un rezolūciju A.600(15) par *IMO* Kuģu identifikācijas numuru shēmu.  (2) Visi laiki ir jānorāda, pamatojoties uz universālo koordinēto laiku (*UTC*). |

* 1. Papildus 5.3. punktam administrācijas, Līgumslēdzējas valdības un Komiteja var noteikt īpašas prasības attiecībā uz *ASP*, kas vēlas saņemt to atzīšanu, kā nosacījumu konkrētā *ASP* atzīšanai.

1. **Sakaru pakalpojumu sniedzēji**
   1. Sakaru pakalpojumu sniedzēji (*CSP*) sniedz pakalpojumus, kas, izmantojot komunikācijas protokolus, savieno dažādas *LRIT* sistēmas daļas, lai nodrošinātu drošu *LRIT* informācijas pilnīgu pārraidi. Šī prasība nepieļauj nedrošu apraides sistēmu izmantošanu.
   2. *CSP* arī var sniegt pakalpojumus kā *ASP*.
2. ***LRIT* datu centrs**
   1. Visiem *LRIT* datu centriem ir jānodrošina šādu funkciju izpilde:
3. izveidot un pastāvīgi uzturēt sistēmas, kas nepārtraukti nodrošina, ka *LRIT* datu lietotājiem tiek sniegta vienīgi tā *LRIT* informācija, ko tie ir tiesīgi saņemt atbilstīgi V/19-1. noteikumam;
4. vākt *LRIT* informāciju no kuģiem, kuriem to administrācijas uzdevušas pārraidīt *LRIT* informāciju centram;
5. saņemt *LRIT* informāciju no citiem *LRIT* datu centriem ar starptautiskās *LRIT* datu apmaiņas starpniecību, ja tiem pieprasīts sniegt *LRIT* informāciju, ko pārraidījuši kuģi, kuri nepārraida informāciju centram;
6. centram pārraidīto *LRIT* informāciju darīt pieejamu citiem *LRIT* datu centriem ar starptautisko *LRIT* datu apmaiņas starpniecību, kad tas saņem pieprasījumu sniegt *LRIT* informāciju, ko pārraidījuši kuģi, kuri pārraida informāciju centram;
7. izpildīt no *LRIT* datu lietotājiem saņemtos pieprasījumus pārraidīt *LRIT* informāciju vai mainīt *LRIT* informācijas pārraides intervālus, kurus piemēro kuģis vai kuģu grupa, kas pārraida informāciju centram;
8. retranslēt citiem *LRIT* datu centriem no *LRIT* datu lietotājiem ar starptautiskās *LRIT* datu apmaiņas starpniecību saņemtos pieprasījumus pārraidīt *LRIT* informāciju vai mainīt *LRIT* informācijas pārraides intervālus, kurus piemēro kuģis vai kuģu grupa, kas nepārraida informāciju šim centram;
9. izpildīt no citiem *LRIT* datu centriem ar starptautiskās *LRIT* datu apmaiņas starpniecību saņemtos pieprasījumus pārraidīt *LRIT* informāciju vai mainīt *LRIT* informācijas pārraides intervālus, kurus piemēro kuģis vai kuģu grupa, kas pārraida informāciju šim centram;
10. pēc pieprasījuma izplatīt *LRIT* datu lietotājiem tādu *LRIT* informāciju, ko tie ir tiesīgi saņemt saskaņā ar noteikto kārtību, un sniegt paziņojumus *LRIT* datu lietotājam un administrācijai, kad konkrētais kuģis pārstāj pārraidīt *LRIT* informāciju;
11. arhivēt *LRIT* informāciju, kas saņemta no kuģiem, kuri pārraida informāciju centram, vismaz vienu gadu un līdz brīdim, kad Komiteja izskata un pieņem gada ziņojumu par *LRIT* koordinatora veikto centra darbības auditu; tomēr arhivētajai *LRIT* informācijai ir jānodrošina pilnīgs pārskats par centra darbību starp diviem secīgiem ikgadējiem darbības auditiem;
12. nodrošināt, ka *LRIT* informācija, kas iekļauta arhīvā iepriekšējo 4 dienu laikā, tiek nosūtīta 30 minūšu laikā pēc pieprasījuma saņemšanas;
13. nodrošināt, ka *LRIT* informācija, kas iekļauta arhīvā ne agrāk kā pirms 4 dienām un ne vēlāk kā pirms 30 dienām, tiek nosūtīta 1 stundas laikā pēc pieprasījuma saņemšanas;
14. nodrošināt, ka *LRIT* informācija, kas iekļauta arhīvā vēlāk kā pirms 30 dienām, tiek nosūtīta 5 dienu laikā pēc pieprasījuma saņemšanas;
15. nodrošināt, izmantojot atbilstīgu aparatūru un programmatūru, ka tiek regulāri veidotas *LRIT* informācijas rezerves kopijas, informācija tiek glabāta piemērotā vietā(-ās) ārpus centra un pārtraukuma gadījumā ir pieejama, tiklīdz tas ir iespējams, lai nodrošinātu pakalpojuma nepārtrauktību;
16. reģistrēt kuģus, kuri pārraida centram *LRIT* informāciju, tostarp norādot kuģa nosaukumu, *IMO* kuģa identifikācijas numuru, izsaukuma signālu un jūras mobilā dienesta identifikators (*MMSI*);
17. izmantot standarta protokolu saziņai un apstiprinātus protokolus savienojuma nodrošināšanai ar starptautisko *LRIT* datu apmaiņu un *LRIT* datu izplatīšanas plāna serveri;
18. starptautiskajā *LRIT* datu apmaiņā un darbā ar *LRIT* datu izplatīšanas plāna serveri izmantot drošu pārraides standartmetodi;
19. darbā ar *LRIT* datu lietotājiem izmantot drošu autentificēšanas metodi;
20. saziņā ar starptautisko *LRIT* datu apmaiņu un *LRIT* datu izplatīšanas plāna serveri izmantot standarta paplašināmu ziņojuma formātu;
21. izmantot uzticamus savienojumus (piemēram, *TCP*), lai nodrošinātu, ka *LRIT* datu centri ir sekmīgi saņēmuši *LRIT* informāciju;
22. pievienot atbilstīgus datus, kas norādīti 2. tabulā, katrai tādas *LRIT* informācijas pārraidei, ko centrs vāc, un
23. spēt piekļūt spēkā esošajam *LRIT* datu izplatīšanas plānam un tā iepriekšējām redakcijām.
    1. Visiem *LRIT* datu centriem ir jāatbilst attiecīgajiem tehnisko specifikāciju par saziņu *LRIT* sistēmā[[5]](#footnote-5) noteikumiem un *LRIT* datu izplatīšanas plāna tehnisko specifikāciju noteikumiem un jāņem vērā attiecīgie tehnisko specifikāciju par starptautisko *LRIT* datu apmaiņu noteikumi.
    2. Visiem reģionālajiem vai kooperatīvajiem *LRIT* datu centriem un starptautiskajam *LRIT* datu centram attiecībā uz *LRIT* informāciju, ko pārraida kuģi, kuri tiesīgi kuģot ar tādu Līgumslēdzēju valstu karogiem, kuras izveidojušas šādus centrus vai piedalījušās to izveidē, jāpiemēro vienīgi iekšējā maršrutēšana un automātiski jāuztur visas iekšēji maršrutētās *LRIT* informācijas reģistrācijas žurnāls(-i). Žurnālā(-os) jānorāda vienīgi ziņojuma galvenes informācija, kura jāizmanto audita un rēķinu sagatavošanas vajadzībām. Žurnāls(-i) regulāri jāpārraida starptautiskajai *LRIT* datu apmaiņai, lai to varētu apvienot ar starptautiskās *LRIT* datu apmaiņas uzturēto žurnālu(-iem).
    3. Katram LRIT datu centram ir jānodrošina šādu funkciju izpilde:
24. laikus jāizpilda finansiālās saistības pret *LRIT* datu centriem, kuri sniedz tam *LRIT* informāciju, un pret starptautisko *LRIT* datu apmaiņu saskaņā ar noteikto kārtību, par kuru tie vienojušies;
25. jāpublicē centra piemērotās maksas tādā valūtā, kādu noteikusi Līgumslēdzēja valdība(-as), kas izveidojusi centru, un speciālajās aizņēmumtiesībās (*SDR*) kopā ar datumu(-iem), no kura šīs maksas ir spēkā, par šādiem pakalpojumiem:
26. tādas *LRIT* informācijas nodrošināšana, ko pārraidījusi kuģa iekārta iepriekš noteiktos intervālos[[6]](#footnote-6),[[7]](#footnote-7);
27. tādas *LRIT* informācijas nodrošināšana, ko kuģa iekārta pārraidījusi pēc pieprasījuma[[8]](#footnote-8);
28. kuģa iekārtas attālā konfigurēšana, lai nodrošinātu pārraides intervālus, kas atšķiras no iepriekš noteiktiem[[9]](#footnote-9) pārraides intervāliem, un kuģa iekārtas atiestatīšana, lai nodrošinātu pārraidi iepriekš noteiktos pārraides intervālos, un
29. arhivētās *LRIT* informācijas sniegšana, kas nav pēdējā no kuģa saņemtā *LRIT* informācija, un informācijas atjaunināšana par šīm maksām vienmēr, kad notiek izmaiņas, un
30. jāpārraida starptautiskajai *LRIT* datu apmaiņai informācija par tās piemērotajām maksām kopā ar informāciju par valūtu un jāatjaunina šāda informācija vienmēr, kad notiek izmaiņas.
    1. *LRIT* koordinatoram jāveic visu *LRIT* datu centru darbības audits.
       1. Visiem *LRIT* datu centriem ir jāsadarbojas un jādara pieejama *LRIT* koordinatoram informācija, kas nepieciešama, lai pienācīgi veiktu to darbības auditu.
       2. Visiem *LRIT* datu centriem ir laikus jāpilda finansiālās saistības pret *LRIT* koordinatoru saskaņā ar kārtību, par kuru tie ir vienojušies.
    2. Kad *LRIT* datu centri sniedz *LRIT* informāciju *LRIT* datu lietotājiem, kas nav *SAR* dienesti, tiem:
31. gadījumā, ja šāda informācija nav arhivēta, jāizmanto spēkā esošais *LRIT* datu izplatīšanas plāns;
32. gadījumā, ja šāda informācija ir arhivēta, jāizmanto tā *LRIT* datu izplatīšanas plāna redakcija(-as), kas tika piemērota laikā, kad tika sākotnēji saņemta pieprasītā arhivētā *LRIT* informācija, un
33. jāpiemēro ģeogrāfiskie rajoni, ko attiecīgā Līgumslēdzēja valdība noteikusi *LRIT* datu izplatīšanas plānā, un nav jācenšas atrisināt jautājumus, kas var rasties, kad šādi apgabali nav noteikti vai kad tie pārklājas ar citu Līgumslēdzēju valdību noteiktiem ģeogrāfiskajiem rajoniem.
    1. Atkāpjoties no 7.1. punkta un ievērojot 17.2. punkta noteikumus, visiem *LRIT* datu centriem jāsniedz *SAR* dienestiem *LRIT* informācija, ko pārraidījuši visi kuģi, kuri atrodas tā *SAR* dienesta norādītajā ģeogrāfiskajā rajonā, kas pieprasa informāciju, lai būtu iespējams ātri identificēt kuģus, kurus var nākties izsaukt sniegt palīdzību saistībā ar briesmās esošu personu meklēšanu un glābšanu jūrā. *LRIT* informācija ir jāsniedz neatkarīgi no ģeogrāfiskā rajona atrašanās vietas un pat tad, ja ģeogrāfiskais rajons atrodas ārpus meklēšanas un glābšanas rajona, kas saistīts ar *SAR* dienestu, kas pieprasa informāciju (sk. V/19-1.12. noteikumu).
34. **Nacionālie, reģionālie un kooperatīvie *LRIT* datu centri**
    1. Līgumslēdzēja valdība var izveidot nacionālo *LRIT* datu centru. Līgumslēdzējai valdībai, kas izveido šādu centru, ir jāsniedz Organizācijai būtiskā informācija un pēc tam bez nepamatotas kavēšanās ir jāatjaunina šāda informācija vienmēr, kad tajā tiek veiktas izmaiņas.
    2. Līgumslēdzēju valdību grupa var izveidot reģionālo vai kooperatīvo *LRIT* datu centru. Iesaistītajām Līgumslēdzējām valdībām savstarpēji jāvienojas par šāda centra izveides pasākumiem. Vienai no Līgumslēdzējām valdībām, kas piedalās šāda centra izveidē, ir jāsniedz Organizācijai būtiskā informācija un pēc tam bez nepamatotas kavēšanās ir jāatjaunina šāda informācija vienmēr, kad tajā tiek veiktas izmaiņas.
    3. Pēc pieprasījuma nacionālie, reģionālie un kooperatīvie *LRIT* datu centri var sniegt pakalpojumus arī Līgumslēdzējām valdībām, kuras nav piedalījušās centra izveidē.
       1. Par pakalpojumu sniegšanas kārtību *LRIT* datu centram jāvienojas ar Līgumslēdzēju valdību, kura pieprasa pakalpojumu sniegšanu.
       2. Līgumslēdzējai valdībai, kas izveido nacionālo *LRIT* datu centru, vai vienai no Līgumslēdzējām valdībām, kas piedalās reģionālā vai kooperatīvā *LRIT* centra izveidē, jāsniedz būtiskā informācija Organizācijai, ja minētais centrs sniedz pakalpojumus citām Līgumslēdzējām valdībām, kuras nav piedalījušās centra izveidē, un pēc tam izmaiņu gadījumā bez nepamatotas kavēšanās jāatjaunina šī informācija.
    4. Nacionālos, reģionālos un kooperatīvos *LRIT* datu centrus var izmantot arī kā nacionālo, reģionālo vai kooperatīvo kuģu novērošanas sistēmu (*VMS*), un tiem kā *VMS* var būt nepieciešama papildu informācijas pārraide no kuģiem vai informācijas pārraide atšķirīgos intervālos, vai informācijas pārraide no tādiem kuģiem, kuriem nav pienākums pārraidīt *LRIT* informāciju. *VMS* var nodrošināt arī citu funkciju izpildi.
       1. Ja nacionālais, reģionālais vai kooperatīvais *LRIT* datu centrs vāc papildu informāciju no kuģiem, tam ar starptautisko *LRIT* datu apmaiņas starpniecību ir jānosūta citiem *LRIT* datu centriem vienīgi nepieciešamā *LRIT* informācija.
35. **Starptautiskais *LRIT* datu centrs**
    1. Jāizveido Komitejas atzīts starptautisks *LRIT* datu centrs.
    2. Līgumslēdzējām valdībām, kas nepiedalās nacionālajā, reģionālajā vai kooperatīvajā *LRIT* datu centrā, vai Līgumslēdzējām valdībām, kas ir ieinteresētas starptautiska *LRIT* datu centra izveidē, ir jāsadarbojas, Komitejai nodrošinot šādas sadarbības koordināciju, ar mērķi panākt šāda centra izveidi.
    3. Kuģiem, kuriem nav pienākums pārraidīt *LRIT* informāciju nacionālajam, reģionālajam vai kooperatīvajam *LRIT* datu centram, jāpārraida nepieciešamā *LRIT* informācija starptautiskajam *LRIT* datu centram.
    4. Starptautiskais *LRIT* datu centrs var pēc pieprasījuma vākt papildu informāciju no kuģiem, kas ir tiesīgi kuģot ar administrācijas karogu, pamatojoties uz īpašu vienošanos ar attiecīgo administrāciju.
    5. Papildus 7. sadaļas noteikumiem starptautiskajam *LRIT* datu centram ir jāatbilst starptautiskā *LRIT* datu centra tehnisko specifikāciju noteikumiem[[10]](#footnote-10).
36. **Starptautiskā *LRIT* datu apmaiņa**
    1. Jāizveido Komitejas atzīta starptautiska *LRIT* datu apmaiņa.
    2. Līgumslēdzējām valdībām ir jāsadarbojas ar mērķi panākt starptautiskās *LRIT* datu apmaiņas izveidi, Komitejai nodrošinot šādas sadarbības koordināciju.
    3. Starptautiskajai *LRIT* datu apmaiņai:
37. jānodrošina *LRIT* informācijas maršrutēšana starp *LRIT* datu centriem, izmantojot informāciju, kas sniegta *LRIT* datu izplatīšanas plānā;
38. jānodrošina savienojums ar visiem *LRIT* datu centriem un *LRIT* datu izplatīšanas plāna serveri;
39. jāizmanto glabāšanas un pārsūtīšanas buferis, lai nodrošinātu, ka *LRIT* informācija tiek saņemta;
40. jānodrošina tāda žurnāla(-u) automātiska uzturēšana, kurā norādīta ziņojuma galvenes informācija, ko var izmantot vienīgi:
41. rēķinu sagatavošanas funkcijām un strīdu izšķiršanai un
42. audita vajadzībām;
43. jāuztur arhīva žurnāls(-i) vismaz vienu gadu un līdz brīdim, kad Komiteja izskata un pieņem *LRIT* koordinatora ikgadējo audita pārskatu par tā darbību; tomēr arhivētajam žurnālam(-iem) ir jānodrošina pilnīgs pārskats par apmaiņas darbībām laika posmā starp diviem secīgiem tā darbības ikgadējiem auditiem;
44. jāsaņem žurnāls(-i) no reģionālā, kooperatīvā un starptautiskā *LRIT* datu centra, un tas jāapvieno ar saviem žurnāliem;
45. atbilstīgi nepieciešamībai jāsagatavo ar darbību saistītas statistikas informācija, pamatojoties uz žurnālā(-os) iekļauto informāciju;
46. jāizmanto standarta protokols saziņai un apstiprināti protokoli savienojuma nodrošināšanai ar *LRIT* datu centriem un *LRIT* datu izplatīšanas plāna serveri;
47. jāizmanto droša piekļuves standartmetode darbā ar *LRIT* datu centriem un *LRIT* datu izplatīšanas plāna serveri;
48. jāizmanto standarta paplašināms ziņojuma formāts saziņai ar *LRIT* datu centriem un *LRIT* datu izplatīšanas plāna serveri;
49. jāizmanto uzticami savienojumi (piemēram, *TCP*), lai nodrošinātu, ka *LRIT* datu centri ir sekmīgi saņēmuši *LRIT* informāciju;
50. nedrīkst būt iespēja arhivēt *LRIT* informāciju;
51. nedrīkst būt iespēja apskatīt *LRIT* informāciju vai piekļūt tai;
52. jābūt piekļuvei spēkā esošajam *LRIT* datu izplatīšanas plānam un plāna iepriekšējām redakcijām un
53. jāsaņem informācija no *LRIT* datu centriem par maksājumiem, ko tie iekasē par *LRIT* informācijas sniegšanu, jāizveido pamatsaraksts ar maksājumiem visiem *LRIT* datu centriem un pēc pieprasījuma jānosūta šis saraksts *LRIT* datu centram.
    1. Starptautiskajai *LRIT* datu apmaiņai ir jāatbilst starptautiskās *LRIT* datu apmaiņas tehniskās specifikācijas[[11]](#footnote-11) noteikumiem un attiecīgajiem *LRIT* sistēmas sakaru tehnisko specifikāciju un *LRIT* datu izplatīšanas plāna tehnisko specifikāciju noteikumiem.
    2. Starptautiskajai *LRIT* datu apmaiņai jānodrošina:
54. *LRIT* koordinatoram bezsaistes piekļuve visiem žurnāliem un
55. Līgumslēdzējām valdībām un *LRIT* datu centriem bezsaistes piekļuve vienīgi to žurnālu daļai, kas attiecas uz *LRIT* informāciju, kuru tie ir pieprasījuši un saņēmuši.
    1. *LRIT* koordinatoram jāveic starptautiskās *LRIT* datu apmaiņas darbības audits.
       1. Starptautiskajai *LRIT* datu apmaiņai ir jāsadarbojas un jādara pieejama *LRIT* koordinatoram informācija, kas nepieciešama, lai apmierinoši pabeigtu tās darbības auditu.
       2. Starptautiskajai *LRIT* datu apmaiņai savas finansiālās saistības attiecībā pret *LRIT* koordinatoru jāizpilda laikus un saskaņā ar kārtību, par kādu tie vienojušies.
56. ***LRIT* datu izplatīšanas plāns**
    1. Organizācijai ir jāizveido un jāuztur *LRIT* datu izplatīšanas plāns. Organizācijai ir arī jāizvieto, jāizveido, jādarbina un jāuztur *LRIT* datu izplatīšanas plāna serveris.
    2. *LRIT* datu izplatīšanas plānā (turpmāk tekstā – "plāns") jāiekļauj:
57. saraksts, kurā norādītas Līgumslēdzēju valdību, meklēšanas un glābšanas dienestu, kuri ir tiesīgi saņemt *LRIT* informāciju, *LRIT* datu centru, starptautiskās *LRIT* datu apmaiņas, *ASP*, *LRIT* datu izplatīšanas plāna servera un *LRIT* koordinatora unikālas *LRIT* identitātes;
58. saistībā ar V/19-1.8.1. noteikuma īstenošanu – punktu ģeogrāfisko koordināšu saraksts attiecībā uz katru Līgumslēdzēju valdību, ņemot vērā saistīto *LRIT* datu izplatīšanas plāna tehnisko specifikāciju[[12]](#footnote-12) noteikumus, pamatojoties uz *WGS* 84 datiem, kuri nosaka šādu ģeogrāfisko rajonu:
59. ūdeņu ģeogrāfisko rajonu[[13]](#footnote-13) krasta virzienā no bāzes līnijām attiecīgās Līgumslēdzējas valdības teritoriālo ūdeņu platuma mērīšanai saskaņā ar starptautiskajām tiesībām;
60. attiecīgās Līgumslēdzējas valdības teritoriālo ūdeņu[[14]](#footnote-14) ģeogrāfisko rajonu saskaņā ar starptautiskajiem tiesību aktiem;
61. rajonu, kas stiepjas 1000 jūras jūdžu attālumā no attiecīgās Līgumslēdzējas valdības krasta; tā vietā, lai attiecīgā Līgumslēdzēja valdība noteiktu iepriekš minēto rajonu, pamatojoties uz ģeogrāfisko koordinātu punktiem, kas nosaka tās krastu, tā var noteikt šo rajonu, pamatojoties uz to bāzes līniju ģeogrāfisko koordinātu punktiem, kuras tiek izmantotas attiecīgās Līgumslēdzējas valdības teritoriālo ūdeņu platuma mērīšanā saskaņā ar starptautiskajiem tiesību aktiem, un
62. kurā attiecīgā Līgumslēdzēja valdība vēlas *LRIT* informācijas sniegšanu saskaņā ar V/19-1.8.1.3. noteikumu, ja šis rajons atšķiras no tā, kas noteikts iepriekš .3. apakšpunktā;
63. saistībā ar V/19-1.9.1. noteikuma īstenošanu – šāda informācija:
64. tās administrācijas nosaukums (kopā ar tās saistīto unikālo *LRIT* identifikatoru), kura vēlas īstenot savas tiesības, kas noteiktas V/19-1.9.1. noteikumā;
65. Līgumslēdzējas valdības(-u) nosaukums (kopā ar to saistītajiem unikālajiem *LRIT* identifikatoriem), kurai saskaņā ar V/19-1.8.1.3. punktu nav sniedzama *LRIT* informācija par kuģiem, kas ir tiesīgi kuģot ar iepriekš minētās administrācijas karogu, kopā ar datumu un laiku, no kura administrācijas lēmums ir piemērojams, un jebkāda ar to saistīta informācija, kas norādīta saistītajā paziņojumā Organizācijai;
66. būtiskā informācija gadījumā, ja iepriekš minētā administrācija groza, aptur vai anulē šādu lēmumu, un
67. datums un laiks, kad Organizācija ir saņēmusi saistīto paziņojumu, tostarp saistīto grozījumu, apturēšanu vai anulēšanu, un datums un laiks, kad Organizācija ir informējusi visas Līgumslēdzējas valdības saskaņā ar V/19-1.9.2. noteikumu;
68. to ostu un ostas objektu saraksts, kas atrodas teritorijā, un katras Līgumslēdzējas valdības jurisdikcijā ietilpstošu vietu saraksts kopā ar saistītajām punktu ģeogrāfiskajām koordinātām (pamatojoties uz *WGS* 84 datiem), kurās var iekuģot vai uz kurām var doties kuģi, kam ir pienākums izpildīt V/19-1. noteikumu;
69. saraksts, kurā norādīts *LRIT* datu centrs, kas vāc un arhivē *LRIT* informāciju katrai Līgumslēdzējai valdībai, kopā ar saistītajiem *LRIT* identifikatoriem;
70. saraksts, kurā norādīts vienotais resursu vietrādis/vienotais resursu identifikators (*URL*/*URI*) (tīmekļa pakalpojuma galapunkts) katram *LRIT* datu centram, starptautiskajai *LRIT* datu apmaiņai un *LRIT* datu izplatīšanas plāna serverim;
71. saraksts, kurā norādīti *ASP*, kas sniedz pakalpojumus katram *LRIT* datu centram, kopā ar saistītajiem *LRIT* identifikatoriem;
72. Līgumslēdzēju valdību kontaktinformācija, kas paredzēta ar *LRIT* saistītiem jautājumiem;
73. to meklēšanas un glābšanas dienestu kontaktinformācija, kam ir tiesības saņemt *LRIT* informāciju ar *LRIT* saistītos jautājumos;
74. informācija par katras Līgumslēdzējas valdības atzītajiem *ASP* kopā ar jebkādiem nosacījumiem, kas noteikti saistībā ar šādu atzīšanu, un par to kontaktpunktiem;
75. informācija par katru nacionālo, reģionālo un kooperatīvo *LRIT* datu centru, starptautisko *LRIT* datu centru un starptautisko *LRIT* datu apmaiņu, un to kontaktinformācija;
76. informācija par *LRIT* koordinatoru un tā kontaktinformācija;
77. informācija par *LRIT* datu izplatīšanas plānu un tā serveri, un to Organizācijas amatpersonu kontaktinformācija, ar kurām var sazināties par plāna vai tā servera darbību un uzturēšanu vai gadījumā, ja nepieciešama palīdzība jautājumos, kas saistīti ar plāna vai tā servera darbību vai izriet no tās, un
78. reģistrēta informācija par visām iepriekšējām plāna redakcijām kopā ar datumiem un laika posmiem, kad katra redakcija bija spēkā.
    1. *LRIT* datu izplatīšanas plāna serverim jānodrošina šādu funkciju izpilde:
79. jānodrošina starptautiskajai *LRIT* datu apmaiņai, *LRIT* datu centriem un *LRIT* koordinatoram piekļuve spēkā esošajai plāna redakcijai;
80. pēc pieprasījuma jānodrošina iepriekšējās *LRIT* datu izplatīšanas plāna redakcijas starptautiskajai datu apmaiņai, *LRIT* datu centriem un *LRIT* koordinatoram;
81. jāizmanto standarta protokols saziņai un apstiprināti protokoli savienojuma nodrošināšanai ar starptautisko *LRIT* datu apmaiņu un *LRIT* datu centriem;
82. darbā ar starptautisko *LRIT* datu apmaiņu un ar *LRIT* datu centriem jāizmanto droša pārraides standartmetode;
83. saziņā ar starptautisko *LRIT* datu apmaiņu un *LRIT* datu centriem jāizmanto standarta paplašināms ziņojuma formāts;
84. jāizmanto uzticami savienojumi (piemēram, *TCP*), lai nodrošinātu, ka starptautiskā *LRIT* datu apmaiņa un *LRIT* datu centri ir veiksmīgi saņēmuši plāna informāciju;
85. jāizmanto nozares standarta datnes saspiešanas tehnoloģija, lai samazinātu plāna un tā inkrementālo atjauninājumu lielumu, kad tos lejupielādē starptautiskā *LRIT* datu apmaiņa un *LRIT* datu centri;
86. jānodrošina ģeogrāfisko rajonu iesniegšana nozares standarta formātā un jāizmanto konsekventa nosaukumu veidošanas pieeja;
87. jānodrošina ģeogrāfisko rajonu augšupielāde pakešdatnēs ģeogrāfiskās iezīmēšanas valodas (*GML*) formātā;
88. jāsaglabā unikāls numurs katrai plāna publicētajai redakcijai, attiecīgi palielinot to katru reizi, kad tiek publicēta jauna plāna redakcija;
89. jānodrošina iespēja *LRIT* datu centriem un starptautiskajai *LRIT* datu apmaiņai lejupielādēt plānu un tā inkrementālos atjauninājumus, kad tiek publicēta jauna plāna redakcija;
90. jāarhivē visas publicētās plāna redakcijas un to inkrementālie atjauninājumi;
91. jāizmanto drošas piekļuves standartmetodes darbā ar Līgumslēdzējām valdībām un *LRIT* koordinatoru; un
92. jānodrošina tīmekļa saskarne informācijas ievadīšanai plānā un tās grozīšanai.
    1. *LRIT* datu izplatīšanas plāna serverim ir jāatbilst *LRIT* datu izplatīšanas plāna tehniskajām specifikācijām[[15]](#footnote-15) un tehnisko specifikāciju par sakariem ar *LRIT* sistēmu attiecīgajiem noteikumiem.
93. ***LRIT* sistēmas drošība**
    1. *LRIT* sakariem, kuros izmantoti sakaru līnijas savienojumi, jānodrošina datu drošība, izmantojot tādus paņēmienus kā:
94. pilnvarošana: piekļuve jāpiešķir vienīgi tiem, kuri ir pilnvaroti aplūkot konkrēto *LRIT* informāciju;
95. autentificēšana: jebkurai pusei, kura apmainās ar informāciju *LRIT* sistēmā, pirms informācijas apmaiņas ir jāpieprasa autentificēšana;
96. konfidencialitāte: pusēm, kas uztur lietojumprogrammu serveri, ir jāaizsargā *LRIT* informācijas konfidencialitāte, lai nodrošinātu, ka šī informācija netiek atklāta nepilnvarotiem saņēmējiem, kad tā tiek pārraidīta *LRIT* sistēmā, un
97. integritāte: pusēm, kas apmainās ar *LRIT* informāciju, ir jānodrošina, ka tiek garantēta *LRIT* informācijas integritāte un ka nevieni dati nav pārveidoti.
98. ***LRIT* sistēmas darbība**
    1. *LRIT* informācijai jābūt pieejamai *LRIT* datu lietotājam 15 minūšu laikā pēc tam, kad to ir pārraidījis kuģis.
    2. Pēc pieprasījuma *LRIT* informācija ir jāsniedz *LRIT* datu lietotājam 30 minūšu laikā pēc tam, kad *LRIT* datu lietotājs to ir pieprasījis.
    3. Pakalpojuma kvalitātei:



jāatbilst:

1. 95 % jebkurā 24 stundu periodā un
2. 99 % jebkurā 1 mēneša periodā.
3. ***LRIT* koordinators**
   1. *LRIT* koordinators ir jāieceļ Komitejai.
   2. *LRIT* koordinatora pienākums ir palīdzēt izveidot starptautisko *LRIT* datu centru un/vai starptautisko *LRIT* datu apmaiņu, veicot šādas darbības:
4. piedaloties jaunu tehnisko specifikāciju vai to grozījumu izstrādē attiecībā uz *LRIT* sistēmu, ņemot vērā V/19-1. noteikumu, spēkā esošos veiktspējas standartus, spēkā esošās tehniskās specifikācijas un visus saistītos Komitejas lēmumus;
5. pēc Komitejas pieprasījuma izdodot pieprasījumus iesniegt priekšlikumus par starptautiskā *LRIT* datu centra un/vai starptautiskās *LRIT* datu apmaiņas izveidi un darbību;
6. novērtējot saņemto priekšlikumu pārvaldības, darbības, tehniskos un finanšu aspektus, ņemot vērā V/19-1. noteikumu, spēkā esošos veiktspējas standartus, *LRIT* sistēmas tehniskās specifikācijas un citus saistītus Komitejas lēmumus, un šajā saistībā sniedzot savus ieteikumus izskatīšanai Komitejā, un
7. pēc Komitejas pieprasījuma piedaloties to testēšanā un integrēšanā *LRIT* sistēmā un paziņojot Komitejai konstatējumus, kurus tas ieguvis šajā saistībā.
   1. *LRIT* koordinatoram, ņemot vērā V/19-1. noteikumu, spēkā esošos veiktspējas standartus, *LRIT* sistēmas tehnisko specifikāciju un saistītos Komitejas lēmumus:
8. pēc jebkuras iesaistītās puses vai Komitejas pieprasījuma jāizskata ar ekspluatāciju saistīti vai tehniski strīdi, vai rēķinu sagatavošanas grūtības un jāsniedz attiecīgajām pusēm un Komitejai atbilstīgi konkrētajam gadījumam ieteikumi par to atrisināšanu;
9. pēc Komitejas pieprasījuma jāpiedalās *LRIT* datu centra(-u) testēšanā un integrēšanā *LRIT* sistēmā un jāpaziņo Komitejai konstatējumi, ko tas ir ieguvis šajā saistībā, un
10. pēc Komitejas pieprasījuma jāpiedalās jaunu vai pārveidotu procedūru vai pasākumu testēšanā sakaru jomā starp starptautisko *LRIT* datu apmaiņu, *LRIT* datu centriem un *LRIT* datu izplatīšanas plāna serveri, un šajā saistībā atklātie konstatējumi jāpaziņo Komitejai.
    1. *LRIT* koordinatoram ir jāveic *LRIT* sistēmas darbības pārbaude, ņemot vērā V/19-1. noteikumu, spēkā esošos veiktspējas standartus, *LRIT* sistēmas tehnisko specifikāciju un jebkurus saistītus Komitejas lēmumus, un vismaz vienu reizi gadā jāpaziņo tā konstatējumi Komitejai. Šajā saistībā *LRIT* koordinatoram katru gadu ir jāveic šādi pasākumi:
11. jāpārbauda to *ASP* (vai *CSP*, kad tie darbojas kā *ASP*) darbība, kuri sniedz pakalpojumus starptautiskajam *LRIT* datu centram;
12. jāveic visu *LRIT* datu centru darbības audits, pamatojoties uz arhivēto informāciju un to maksājumu struktūrām;
13. jāveic starptautiskās *LRIT* datu apmaiņas darbības un tās maksājumu struktūras (ja tāda pastāv) audits un
14. jāpārbauda, vai Līgumslēdzējas valdības un meklēšanas un glābšanas dienesti saņem vienīgi to *LRIT* informāciju, ko tie ir pieprasījuši un ir tiesīgi saņemt.
    1. Papildus paziņojuma sniegšanai Komitejai par *LRIT* sistēmas darbību, tostarp par identificēto neatbilstību, *LRIT* koordinators var sniegt Komitejai ieteikumus, pamatojoties uz tā konstatējumu analīzi, ar mērķi uzlabot *LRIT* sistēmas produktivitāti, efektivitāti un drošību.
    2. Saistībā ar 14.2.4. un 14.3.–14.5. punktā noteikto funkciju izpildi *LRIT* koordinatoram:
15. jāsaņem no *LRIT* datu centriem un starptautiskās *LRIT* datu apmaiņas nepieciešamā līmeņa piekļuve vadībai un iekasēšanas, tehniskajiem un darbības datiem;
16. jāvāc un jāanalizē *LRIT* informācijas paraugi, kas sniegti *LRIT* datu lietotājiem;
17. jāvāc un jāanalizē *LRIT* datu centru un starptautiskās *LRIT* datu apmaiņas savāktā statistika un
18. jāsaņem piekļuve spēkā esošajam *LRIT* datu izplatīšanas plānam un plāna iepriekšējām redakcijām.
    1. *LRIT* koordinatoram ir jānosaka un jāpaziņo Komitejai maksājumi, ko tas piemēros, lai atgūtu izdevumus, kuri rodas saistībā ar 14.2.–14.5. punktā noteikto pakalpojumu sniegšanu.
       1. Saistītie maksājumi ir jāmaksā *LRIT* koordinatoram saskaņā ar noteikto kārtību, ņemot vērā attiecīgās Līgumslēdzējas valdības(-u) tiesību aktus, atbilstīgi tam, kā noteikts turpmāk:
19. saistībā ar priekšlikumu par starptautiskā *LRIT* datu centra un/vai starptautiskās *LRIT* datu apmaiņas (14.2.3. punkts) izveidi novērtēšanu maksājumus veic tie, kas iesniedz attiecīgos priekšlikumus;
20. ja piedalās starptautiskā *LRIT* datu centra un/vai starptautiskās *LRIT* datu apmaiņas testēšanā un integrēšanā *LRIT* sistēmā (14.2.4. punkts), maksājumus veic starptautiskais *LRIT* datu centrs un/vai starptautiskā *LRIT* datu apmaiņa atbilstīgi attiecīgajam gadījumam;
21. ja izskata ar ekspluatāciju saistītus vai tehniska rakstura strīdus, vai ar rēķiniem saistītus sarežģījumus (14.3.1. punkts), maksājumus veic puse, kura pieprasījusi šādu pakalpojumu;
22. ja piedalās *LRIT* datu centra(-u) testēšanā un integrēšanā *LRIT* sistēmā (14.3.2. punkts), maksājumus veic testējamais un integrējamais *LRIT* datu centrs(-i);
23. ja piedalās jaunu vai pārveidotu procedūru vai pasākumu testēšanā attiecībā uz sakariem starp starptautisko *LRIT* datu apmaiņu, *LRIT* datu centriem un *LRIT* datu izplatīšanas plāna serveri (14.3.3. punkts), maksājumu veic starptautiskā *LRIT* datu apmaiņa un/vai *LRIT* datu centrs(-i);
24. ja pārbauda to *ASP* (vai *CSP*, ja tie darbojas kā *ASP*) darbību, kuri sniedz pakalpojumus starptautiskajam *LRIT* datu centram (14.4.1. punkts), maksājumu veic attiecīgais *ASP*;
25. ja veic *LRIT* datu centra darbības un maksājumu struktūru auditu (14.4.2. punkts), maksājumu veic *LRIT* datu centrs;
26. ja veic starptautiskās *LRIT* datu apmaiņas darbības un maksājumu struktūru auditu (14.4.3. punkts), maksājumu veic starptautiskā *LRIT* datu apmaiņa.
    * 1. Organizācijai nav pienākums veikt maksājumus *LRIT* koordinatoram par darbu, kas *LRIT* koordinatoram bijis jāveic saskaņā ar 14.2.–14.5. punktu, vai par ieteikumu sniegšanu vai sagatavošanu Komitejai saskaņā ar 14.2.–14.5. punktu.
      2. Līgumslēdzējas valdības nav atbildīgas par tiešu maksājumu veikšanu *LRIT* koordinatoram par pakalpojumiem, kas var būt jāsniedz saskaņā ar 14.2.–14.5. punktu. Tomēr, neskarot attiecības starp Līgumslēdzējām valdībām un *LRIT* datu centriem, kuru pakalpojumi var būt izmantoti, *LRIT* datu centri var pieprasīt Līgumslēdzējām valdībām veikt maksājumus par *LRIT* informāciju, ko tās pieprasa un saņem, un tajos var ietilpt elementi, kas kompensē *LRIT* datu centru maksājumus *LRIT* koordinatoram par tā veiktajām funkcijām. Atkāpjoties no iepriekš minētā, Līgumslēdzējai valdībai, kura tieši pieprasa no *LRIT* koordinatora īpaša pakalpojuma sniegšanu, ir jāmaksā *LRIT* koordinatoram attiecīgie maksājumi par pieprasīto pakalpojumu.
27. **Administrācijas**
    1. Katrai administrācijai ir jānolemj, kuram *LRIT* datu centram kuģi, kam ir tiesības kuģot ar tās karogu, pārraidīs *LRIT* informāciju.
    2. Katrai administrācijai ir jāsniedz izraudzītajam *LRIT* datu centram turpmāk norādītā informācija par katru kuģi, kam ir tiesības kuģot ar tās karogu un pienākums pārraidīt *LRIT* informāciju:
28. kuģa nosaukums;
29. *IMO* kuģa identifikācijas numurs;
30. izsaukuma signāls un
31. jūras mobilā sakaru dienesta identitāte.
    1. Pēc tāda kuģa karoga maiņas, kuram ir pienākums pārraidīt *LRIT* informāciju, administrācijai, ar kuras karogu kuģis ir tiesīgs turpmāk kuģot, papildus 15.2. punktā norādītajai informācijai bez nepamatotas kavēšanās jānodrošina izraudzītajam *LRIT* datu centram šāda informācija:
32. karoga maiņas faktiskais datums un laiks (*UTC*) un
33. valsts, ar kuras karogu kuģim iepriekš bija tiesības kuģot, ja tā ir zināma.
    1. Administrācijām bez nepamatotas kavēšanās ir jāinformē *LRIT* datu centrs par izmaiņām informācijā, ko tās sniegušas saskaņā ar 15.2. un 15.3. punktu.
    2. Ja kuģis, kuram ir pienākums pārraidīt *LRIT* informāciju, nomaina karogu vai ja tiek pilnīgi pārtraukta šāda kuģa ekspluatācija, tad tai Līgumslēdzējai valdībai, ar kuras karogu kuģis līdz tam bija tiesīgs kuģot, bez nepamatotas kavēšanās jāsniedz *LRIT* datu centram šāda informācija:
34. kuģa nosaukums;
35. *IMO* kuģa identifikācijas numurs;
36. karoga maiņas faktiskais datums un laiks (*UTC*) vai faktiskais datums un laiks, kad kuģa ekspluatācija tiek pilnīgi pārtraukta, un
37. valsts, ar kuras karogu kuģis turpmāk kuģos, ja tā ir zināma.
    1. Administrācijām ir jāsniedz tās atzītajiem *ASP* attiecīgā informācija, ņemot vērā 15.2.–15.5. punktu, vai jāveic nepieciešamie pasākumi, lai iepriekš minēto informāciju attiecīgajiem *ASP* sniegtu izraudzītais *LRIT* datu centrs.
38. **Līgumslēdzējas valdības**
    1. Katrai Līgumslēdzējai valdībai:
39. jāsaņem *LRIT* informācija, uz kuru tai ir tiesības saskaņā ar V/19-1. noteikumu un kuru tā ir pieprasījusi *LRIT* datu centram, kas izraudzīts saskaņā ar 15.1. punktu; Līgumslēdzējas valdības, kurām nav kuģu, kas būtu tiesīgi kuģot ar to karogu, var saņemt *LRIT* informāciju, uz ko tām ir tiesības saskaņā ar V/19-1. noteikumu, no jebkura *LRIT* datu centra, taču jāizraugās viens *LRIT* datu centrs, no kura tās vēlas saņemt informāciju; šādos gadījumos attiecīgajai Līgumslēdzējai valdībai pēc vienošanās ar *LRIT* datu centru, kura pakalpojumus tā plāno izmantot, attiecīgi jāinformē Organizācija un bez nepamatotas kavēšanās jāatjaunina tās sniegtā informācija, kad tajā tiek veiktas izmaiņas;
40. ja tā vēlas saņemt *LRIT* informāciju saskaņā ar V/19-1.8.1.1. noteikumu, jānorāda *LRIT* datu centram šādas informācijas saņemšanas kritēriji; ja tā tiek nolemts, Līgumslēdzēja valdība var sniegt *LRIT* datu centram reglamentu par *LRIT* informācijas saņemšanas kritērijiem;
41. ja tā vēlas saņemt *LRIT* informāciju saskaņā ar V/19-1.8.1.2. noteikumu, jānorāda *LRIT* datu centram konkrētā kuģa nosaukums un *IMO* kuģa identifikācijas numurs, kā arī:
42. attālums no ostas vai
43. laiks,

no kura tai nepieciešama kuģa pārraidītā *LRIT* informācija; ja tā tiek nolemts, Līgumslēdzēja valdība var sniegt *LRIT* datu centram reglamentu par *LRIT* informācijas saņemšanas kritērijiem; ja reglamentā noteikts attālums no ostas, Līgumslēdzējai valdībai arī jāinformē centrs par tās ostas nosaukumu, uz kuru katrs kuģis dodas;

1. ja tā vēlas saņemt *LRIT* informāciju saskaņā ar V/19-1.8.1.3. noteikumu, jānorāda attālums no tās krasta, kurā tai nepieciešama kuģu pārraidītā *LRIT* informācija; ja tā tiek nolemts, Līgumslēdzēja valdība var sniegt *LRIT* datu centram reglamentu par *LRIT* informācijas saņemšanas kritērijiem;
2. jāsadarbojas ar mērķi atrisināt jautājumus, kas saistīti ar to, ar kuru karogu konkrētais kuģis ir tiesīgs kuģot, un
3. jānodrošina visas tās saņemtās *LRIT* informācijas iznīcināšana, kura vairs netiek izmantota, vai šādas informācijas arhivēšana drošā un aizsargātā veidā.
   1. Saskaņā ar V/9-1.8.2. noteikumu Līgumslēdzējām valdībām ir pienākums sazināties ar Organizāciju un ievadīt *LRIT* datu izplatīšanas plānā informāciju, kas norādīta 11.2. punktā, un pēc tam atjaunināt šādu informāciju vienmēr, kad tajā tiek veiktas izmaiņas, pirms *LRIT* informācijas sniegšanas pieprasīšanas saskaņā ar V/19-1.8.1. noteikumu.
   2. Līgumslēdzējas valdības ir informētas par to, ka *LRIT* sistēma nepiemēro nekādus ierobežojumus atbilstīgi V/19-1.8.2. un V/19-8.1.3.noteikumam attiecībā uz kuģiem, kuri atrodas ūdeņos krasta virzienā no bāzes līnijām, vai atbilstīgi V/19-18.1.4. noteikumam attiecībā uz kuģiem, kuri atrodas teritoriālajos ūdeņos, līdz brīdim, kad tās ir paziņojušas nepieciešamo informāciju Organizācijai un sniegušas to *LRIT* datu izplatīšanas plānā.
4. **Meklēšanas un glābšanas dienesti**
   1. Ievērojot 7.7. punktu, gadījumā, kad meklēšanas un glābšanas dienests vēlas saņemt *LRIT* informāciju atbilstīgi V/19-1.12. noteikumam, tam ir jānorāda *LRIT* datu centram šādas informācijas saņemšanas kritēriji.
   2. Meklēšanas un glābšanas dienestam ir jāpieprasa *LRIT* informācijas sniegšana vienīgi ar tā *LRIT* datu centra starpniecību, kas apkalpo Līgumslēdzēju valdību, kuras teritorijā dienests atrodas.
   3. Ievērojot attiecīgās Līgumslēdzējas valdības tiesību aktus, meklēšanas un glābšanas dienestiem jāsniedz informācija, kad to pieprasa *LRIT* koordinators ar mērķi nodrošināt *LRIT* sistēmas darbības vispusīgu pārbaudi un jebkādu strīdu izskatīšanu.

**\*\*\***

1. Termina "meklēšanas un glābšanas dienests" definīcija ir sniegta V/2.5. noteikumā. [↑](#footnote-ref-1)
2. Sk. MSC.1/Circ.1259 par starpposma pārskatīto *LRIT* sistēmas tehnisko specifikāciju. [↑](#footnote-ref-2)
3. Šo noteikumu nepiemēro attiecībā uz kuģiem, kuri *LRIT* informācijas pārraidei izmanto kādu radiosakaru iekārtu, kas atbilst IV nodaļas noteikumiem. Šādos gadījumos kuģa iekārta ir jāaprīko ar elektroenerģijas avotiem, kas noteikti IV/13. noteikumā. [↑](#footnote-ref-3)
4. Sk. rezolūciju A.813(19) par vispārējām prasībām attiecībā uz visu elektrisko un elektronisko kuģa iekārtu elektromagnētisko savietojamību. [↑](#footnote-ref-4)
5. Sk. MSC.1/Circ.1259 par starpposma pārskatītajām *LRIT* sistēmas tehniskajām specifikācijām [↑](#footnote-ref-5)
6. Sk. informāciju par iepriekš plānotajiem atrašanās vietas ziņojumiem, kas noteikti 1. tabulas 2. piezīmē. [↑](#footnote-ref-6)
7. Iepriekš noteikti intervāli ir intervāli, kas norādīti 4.4. punktā. [↑](#footnote-ref-7)
8. Sk. ziņojumus pēc pieprasījuma, kas noteikti 1. tabulas 1. piezīmē. [↑](#footnote-ref-8)
9. Iepriekš noteikti intervāli ir intervāli, kas norādīti 4.4. punktā. [↑](#footnote-ref-9)
10. Sk. MSC.1/Circ.1259 par starpposma pārskatīto *LRIT* sistēmas tehnisko specifikāciju. [↑](#footnote-ref-10)
11. Sk. MSC.1/Circ.1259 par starpposma pārskatīto *LRIT* sistēmas tehnisko specifikāciju. [↑](#footnote-ref-11)
12. Sk. MSC.1/Circ.1259 par starpposma pārskatīto *LRIT* sistēmas tehnisko specifikāciju. [↑](#footnote-ref-12)
13. Bāzes līnijas attiecīgās Līgumslēdzējas valdības teritoriālo ūdeņu platuma mērīšanai saskaņā ar starptautiskajām tiesībām, norobežojošās līnijas starp attiecīgajām Līgumslēdzējām valdībām un valstīm ar blakus esošu krasta līniju un attiecīgās Līgumslēdzējas valdības krasts, kas ietver visus ūdeņus krasta pusē, kuros spēj kuģot jebkurš kuģis, kam ir jāizpilda V/19-1. noteikuma prasības. [↑](#footnote-ref-13)
14. Bāzes līnijas attiecīgās Līgumslēdzējas valdības teritoriālo ūdeņu platuma un teritoriālo ūdeņu ārējās robežas mērīšanai saskaņā ar starptautiskajiem tiesību aktiem un norobežojošās līnijas starp attiecīgo Līgumslēdzēju valdību teritoriālajiem ūdeņiem un valstīm ar pretējiem vai blakus esošiem krastiem saskaņā ar starptautiskajām tiesībām. [↑](#footnote-ref-14)
15. Sk. MSC.1/Circ.1259 par starpposma pārskatīto *LRIT* sistēmas tehnisko specifikāciju. [↑](#footnote-ref-15)